ત્યાર પછીના દિવસોમાં જ્યારે નવા નિયમો અને નિર્દેશ આવ્યા, ત્યારે પરિસ્થિતિ વધુ ગંભીર થઇ ગઇ હતી. અમારે રોજ 1500થી 1600 લોકોને અટેન્ડ કરવા પડતા હતા. આમાં તેમના આઇડી પ્રૂફ, ફોર્મની ચકાસણી, જૂની નોટો જમા કરવી, નવી નોટો આપવી જેવા અનેક કામો કરવાના હતા. બેન્ક કર્મચારીઓને ક્યારેય એક સાથે આટલા બધા લોકોને અટેન્ડ કરવાનો વારો નથી આવ્યો. આવી પરિસ્થિતિમાં ઘણી વાર કેશિયર નોટોની ગણતરી પર ધ્યાન નહોતા આપી શકતા.